**<<ՎԱՐԴԱՆԱՆՔ>> ԿՐԹԱՀԱՄԱԼԻՐ**

**Հետազոտական աշխատանք**

**Թեմա՝** <<Ներառական կրթությունը որպես որակյալ կրթության նախապայման>>

Կատարող՝ Անժելիկա Փարսյան

Ղեկավար՝ Իրինա Պոնոմարենկո

Երևան 2022թ.

**ԲՈՎԱՆԴԱԿՈՒԹՅՈՒՆ**

**ՆԵՐԱԾՈՒԹՅՈՒՆ**

**ՏԵՍԱԿԱՆ ՄԱՍ՝ ՀԻՄՆԱԽՆԴՐԻ ՇՈՒՐՋ ՀՈԳԵԲԱՆԱՄԱՆԿԱՎԱՐԺԱԿԱՆ ԳՐԱԿԱՆՈՒԹՅՆ ՈՒՍՈՒՄՆԱՍԻՐՈՒԹՅՈՒՆ**

* 1. **ՆԵՐԱՌԱԿԱՆ ԿՐԹՈՒԹՅԱՆ ԷՈՒԹՅՈՒՆԸ**

**1․2 ԸՆԴՀԱՆՈՒՐ ՏԵՂԵԿՈՒԹՅՈՒՆ ԶԱՐԳԱՑՄԱՆ ՏԱՐԲԵՐ ԱՌԱՆՁՆԱՀԱՏԿՈՒԹՅՈՒՆՆԵՐԻ ՄԱՍԻՆ**

**1.3. ՆԵՐԱՌԱԿԱՆ ԿՐԹՈՒԹՅԱՆ ՍԿԶԲՈՒՆՔՆԵՐԸ**

**1.4. ՆԵՐԱՌԱԿԱՆ ԿՐԹՈՒԹՅՈՒՆԸ՝ ՈՐՊԵՍ ՈՐԱԿՅԱԼ ԿՐԹՈՒԹՅԱՆ ՆԱԽԱՊԱՅՄԱՆ**

**ԵԶՐԱԿԱՑՈՒԹՅՈՒՆ**

**ՕԳՏԱԳՈՐԾՎԱԾ ԳՐԱԿԱՆՈՒԹՅՈՒՆ**

**ՆԵՐԱԾՈՒԹՅՈՒՆ**

**Ներառական կրթությունը** յուրաքանչյուր երեխայի համար, այդ թվում՝ կրթության առանձնահատուկ պայմանների կարիք ունեցող, զարգացման առանձնահատկություններին համապատասխան անհրաժեշտ պայմանների և հարմարեցված միջավայրի ապահովման միջոցով կրթական գործընթացին առավելագույն մասնակցության և հանրակրթական պետական չափորոշչով սահմանված արդյունքի ապահովումը:

Ներառական կրթությունը կրթական այնպիսի ծրագիր է, որը բացառում է ամեն տեսակ խտրականություն երեխաների նկատմամբ, ապահովում է հավասար վերաբերմունք բոլոր մարդկանց հանդեպ, կրթական համակարգում ստեղծում է ուրույն պայմաններ կրթության առանձնահատուկ պայմանների կարիքներ ունեցող անձանց համար:

Ներառական կրթությունը կրթության զարգացման գործընթաց է, որը ենթադրում է կրթության մատչելիություն բոլորի համար, երեխաների ամենատարբեր կարիքների բավարարմանն ուղղված բոլոր տեսակի միջոցների ապահովում, ինչը հանրակրթական դպրոց մտնելու այցեքարտ է ընձեռնում հաշմանդամություն ունեցող երեխաներին:

Ներառական կրթությունը ձգտում է հասնել ուսուցման նկատմամբ առավել ճկուն մոտեցման` բավարարելու մարդկանց զանազան կրթական պահանջները: Եթե ներառական կրթության մտցրած փոփոխությունները ուսուցումն ավելի արդյունավետ դարձնեն, ապա կշահեն բոլոր երեխաները, այլ ոչ միայն առանձնահատուկ կրթության կարիքներ ունեցողները:

**Թեմայի արդիականությունը.** Երեխաները, անկախ հաշմանդամություն կամ սովորելու դժվարություններ ունենալուց, դպրոցն ավարտելուց հետո որոշակի դերակատարություն ունեն հասարակության կյանքում և վաղ սկիզբը հանրակրթական խաղախմբերում կամ մսուրներում, որոնց հաջորդում են միջնակարգ դպրոցն ու քոլեջը, լավագույն նախապատրաստությունն է ինտեգրված կյանքի համար: Հաշմանդամություն ունեցող երեխաներՆ ունեն նույն խմբին պատկանելու նույնպիսի իրավունք, ինչպես մյուսները:

**Նպատակն է** ուսումնասիրել և ներկայացնել «Ներառական կրթությունը՝ որպես որակյալ կրթության նախապայման» թեման:

**Խնդիրները՝**

* Իրականացնել հիմնախնդրի շուրջ հոգեբանամանկավարժական գրականության վերլուծություն
* Վերլուծել ներառական կրթության էությունը
* Ուսումնասիրել և ներկայացնել ներառական կրթության սկզբունքները
* Հիմնավորել ներառական կրթությունը՝ որպես որակյալ կրթության նախապայման

**Աշխատանքի կառուցվածքը և ծավալը.** Աշխատանքը բաղկացած է ներածությունից, տեսական մասից, եզրակացություններից, գրականության ցանկից: Աշխատանքի ընդհանուր ծավալը կազմում է 20 էջ:

**ՏԵՍԱԿԱՆ ՄԱՍ՝ ՀԻՄՆԱԽՆԴՐԻ ՇՈՒՐՋ ՀՈԳԵԲԱՆԱՄԱՆԿԱՎԱՐԺԱԿԱՆ ԳՐԱԿԱՆՈՒԹՅՆ ՈՒՍՈՒՄՆԱՍԻՐՈՒԹՅՈՒՆ**

**1․1 ՆԵՐԱՌԱԿԱՆ ԿՐԹՈՒԹՅԱՆ ԷՈՒԹՅՈՒՆԸ**

**Ներառական կրթությունը** յուրաքանչյուր երեխայի համար, այդ թվում՝ կրթության առանձնահատուկ պայմանների կարիք ունեցող, զարգացման առանձնահատկություններին համապատասխան անհրաժեշտ պայմանների և հարմարեցված միջավայրի ապահովման միջոցով կրթական գործընթացին առավելագույն մասնակցության և հանրակրթական պետական չափորոշչով սահմանված արդյունքի ապահովումը:

Ներառական կրթությունը կրթական այնպիսի ծրագիր է, որը բացառում է ամեն տեսակ խտրականություն երեխաների նկատմամբ, ապահովում է հավասար վերաբերմունք բոլոր մարդկանց հանդեպ, կրթական համակարգում ստեղծում է ուրույն պայմաններ կրթության առանձնահատուկ պայմանների կարիքներ ունեցող անձանց համար:

**Պատմական ակնարկ:** Հայ ժողովուրդը պատմության մեջ հայտնի է խոցելի

խմբերի հանդեպ իր ունեցած մարդասիրական մոտեցումներով: Հնում եկեղեցին իր վրա է վերցրել հաշմանդամների և կարիքավորների կրթության ապահովումը, հոգ տանելու և ներառելու մեծ գործը: Սակայն խորհրդային տարիներին պատկերը փոխվեց. բացվեցին հատուկ հաստատություններ, և մարդիկ առանձնացվեցին հասարակությունից: Բարեբախտաբար, այժմ պատկերը բավականին այլ է, և զգալի են դրական տեղաշարժերը հասարակության ընկալման և վերաբերմունքի մեջ: Ոլորտում նշանակալի փոփոխություններ են կատարվել՝ շնորհիվ մի շարք հասարակակական, այդ թվում միջազգային կազմակերպությունների (ՄԱԿ-ի մանկական հիմնադրամ, Առաքելություն Արևմուտք, Հույսի կամուրջ), ինչպես նաև գործին նվիրյալ անհատների և ծնողների:

Հայաստանի կառավարությունը ևս դրական քայլեր է ձեռնարկել երեխաների կրթության իրավունքն իրացնելու նպատակով, այս փաստն է վկայում ՀՀ Ազգային ժողովի 2014 թվականի դեկտեմբերի 1-ին ընդունված «Հանրակրթության մասին» ՀՀ օրենքում լրացումներ և փոփոխություններ կատարելու մասին» ՀՀ օրենքը (ՀՕ-200-Ն), որով նախատեսվում է հանրակրթության համակարգում անցում կատարել համընդհանուր ներառական կրթության:[[1]](#footnote-1) Համաձայն օրենքի՝ մինչև 2025 թվականի օգոստոսի 1-ը հանրապետությունում կներդրվի համընդհանուր ներառական կրթության համակարգ:

Ըստ օրենքի՝ **ներառական կրթությունը** յուրաքանչյուր երեխայի համար, այդ

թվում՝ կրթության առանձնահատուկ պայմանների կարիք ունեցող, զարգացման առանձնահատկություններին համապատասխան, անհրաժեշտ պայմանների և հարմարեցված միջավայրի ապահովման միջոցով կրթական գործընթացին առավելագույն մասնակցության և հանրակրթության պետական չափորոշիչով սահմանված արդյունքի ապահովումն է:

2021-2023թթ. Հայաստանի Հանրապետությունում կներդրվի նախադպրոցական համընդհանուր ներառական կրթության համակարգը:

2021թ-ին մշակվել են`

✦ երեխայի կրթության և զարգացման առաձնահատուկ պայմանների կարիքի գնահատման գործիքակազմը,

✦ անհրաժեշտ իրավական կարգավորումները,

✦ փաստաթղթերն ու ձևաթղթերը,

✦ մանկավարժների վերապատրաստման մոդուլները:

2022թ-ի սեպտեմբերի 7-ին ՀՀ ԿԳՄՍ նախարարի հրամանով հաստատվել է «0-6 տարեկան երեխաների կրթության և զարգացման կազմակերպման մանկավարժահոգեբանական աջակցության ծառայությունների տրամադրման կարգը»:

2022-2023 ուսումնական տարվանից նախադպրոցական համընդհանուր ներառական կրթությունը ներդրվել է Լոռու, Սյունիքի, Տավուշի մարզերի և Երևան քաղաքի նախադպրոցական ուսումնական հաստատություններում:

2023-2024 ուսումնական տարում նախադպրոցական համընդհանուր ներառական կրթությունը ներդրման գործընթացը կշարունակվի Արարատի, Կոտայքի, Շիրակի, Գեղարքունիքի, Արագածոտնի, Վայոց Ձորի և Արմավիրի մարզերում:

Համընդհանուր ներառական կրթության շրջանակներում յուրաքանչյուր երեխա հնարավորություն ունի իր համայնքի նախադպրոցական ուսումնական հաստատությունում ստանալ կրթություն և մանկավարժահոգեբանական աջակցության ծառայություններ:

Տարածքային մանկավարժահոգեբանական աջակցության կենտրոնի մասնագետներն իրականացնում են նախադպրոցական տարիքի երեխայի կրթության և զարգացման առանձնահատուկ պայմանների կարիքի գնահատում, որի հիմա վրա երեխայի համար մշակվում է Անհատական ուսուցման և զարգացման պլանը:

Մանկավարժահոգեբանական աջակցություն է տրամադրվում երեխաներին, նրանց ծնողներին և մանկավարժներին տվյալ տարածքում գործող տարածքային մանկավարժահոգեբանական աջակցության կենտրոնի մասնագետների կողմից Նախադպրոցական տարիքում երեխայի զարգացման համար ընտանիքի դերը շատ կարևոր է:

Նոր ձևավորված համակարգը հնարավորություն կընձեռի բոլոր երեխաներին`

✦ վաղ տարիքից ընգրկվել կրթության մեջ,

✦ վաղ հայտնաբերել հանդիպող դժվարությունները,

✦ իրականացնել միջոցառումներ դրանց հաղթահարման ուղղությամբ:

Այս ամենը հիմք է ապահովում դեպի դպրոցական կրթություն սահուն անցման և արդյունավետ մեկնարկի համար:

Կրթությունը երեխաների հիմնարար իրավունքն է։

Ներառական կրթությունը հաշմանդամության սոցիալական մոդելի յուրօրինակ ածանցյալն է։ Այն ընդունում է, որ բոլոր երեխաները տարբեր են, իսկ դպրոցներն ու հանրակրթական համակարգը պետք է հարմարվեն բոլոր սովորողների մտավոր, հոգեկան և ֆիզիկական զարգացման կարիքներին և անհատական պահանջմունքներին։ Սակայն ներառում չի նշանակում բոլորին ձուլելու կամ միատեսակ դարձնելու ձգտում։ Այն ընդունում է, որ երեխաները սովորում են տարբեր արագությամբ, իսկ դաստիարակներին անհրաժեշտ են հատուկ հմտություններ՝ ուսուցման գործընթացի ճկունությունն ապահովելու համար։ Պարզապես երեխաներին անհրաժեշտ է հասկանալի, մատչելի դասավանդում։ Իսկ դա իր հերթին ենթադրում է երեխայի առանձնահատկություններին, անհատական կրթական պահանջմունքներին, զարգացման տեմպերին, ընդունակություններին և կարողություններին համապատասխանող տարբեր մեթոդների օգտագործում։

Ներառումը հաշմանդամություն և կրթության առանձնահատուկ պայմանների կարիք ունեցող երեխաներին հնարավորություն է տալիս կրթություն ստանալ իրենց համայնքներում և չմեկուսանալ ընտանիքներից։ Համայնքից և ընտանիքից հեռու՝ հատուկ դպրոցներում երեխաներին տեղավորելը հակասում է ընտանիքի և համայնքի կյանքին մասնակցության նրանց իրավունքին։ Ընտանիքից ու համայնքից հաշմանդամություն և կրթության առանձնահատուկ պայմանների կարիք ունեցող երեխաների բաժանումը հաճախ վկայում է հասարակության մեջ նման մարդկանց նկատմամբ գոյություն ունեցող նախապաշարումների մասին։ Ներառական կրթությունը կարող է բարձրացնել կրթության որակը բոլորի համար։ Ներառական կրթությունը կարող է կրթական պրակտիկայում փոփոխությունների կատալիզատոր հանդիսանալ, որը կհանգեցնի կրթության որակի բարձրացմանը։ Հաշմանդամություն և կրթության առանձնահատուկ պայմանների կարիք ունեցող երեխաների ներառումը հանրակրթական դպրոցներ կստիպի դաստիարակներին մշակել նոր՝ դեպի երեխան կողմնորոշված ուսուցման և ուսումնառության մեթոդներ, ապահովել մեծ թվով մասնակիցների ընդգրկվածություն ուսումնական գործընթացում։ Դրանից օգուտ կստանան բոլոր երեխաները։ Բազմաթիվ ուսուցիչներ կարծում են, որ կրթական հատուկ կարիքներով երեխաների ուսուցման համար իրենց անհրաժեշտ կլինեն «հատուկ հմտություններ»։ Սակայն փորձը ցույց է տալիս, որ հատուկ կարիքներով երեխաներին հանրակրթական գործընթացի մեջ ներգրավելու համար ընդամենը անհրաժեշտ է որակյալ, հասկանալի և մատչելի դասավանդում, որը և նպաստում է աշակերտների ակտիվության բարձրացմանը։ Սա այն է, ինչ պետք է անի ուսուցիչը՝ բոլոր երեխաներին որակյալ կրթություն տալու համար։ Ներառական կրթության անցնում են բազմաթիվ երկրներ՝ կրթության համեմատաբար համեստ բյուջեով և տեխնիկական միջոցների փոքր ծավալով։ Այս գործունեության դրական արդյունքներից են դասավանդման որակի բարձրացումն ու սովորողների ձեռքբերումները (այդ թվում նաև՝ կրթական գործընթացից դուրս մնացած և ցածր առաջադիմությամբ աշակերտների թվի նվազեցումը)։

**1․2 ԸՆԴՀԱՆՈՒՐ ՏԵՂԵԿՈՒԹՅՈՒՆ ԶԱՐԳԱՑՄԱՆ ՏԱՐԲԵՐ ԱՌԱՆՁՆԱՀԱՏԿՈՒԹՅՈՒՆՆԵՐԻ ՄԱՍԻՆ**

Այս բաժնում ներկայացված են առավել հաճախ հանդիպող զարգացման առանձնահատկությունների մասին, որոնց մասին բազմիցս հարցեր են տրվել դաստիարակների կողմից տարբեր հանդիպումների ժամանակ:

**Աուտիզմ։** 2018 թվականի տվյալներով ամբողջ աշխարհում 59 երեխայից մեկն ախտորոշվում է աուտիզմով: Այն 4 անգամ շատ է հանդիպում տղաների, քան աղջիկների մեջ: Համաձայն Հոգեբույժների ամերիկյան ասոցիացիայի կողմից մշակված «Հոգեկան խանգարումների ախտորոշման եւ վիճակագրության» ձեռնարկի վերջին տարբերակի`(այսուհետ` ԱՎՁ-V) մանկական աուտիզմին բնորոշ ախտանշաններն են.7

1. սոցիալական հաղորդակցման եւ սոցիալական փոխազդեցության բացակայություն. այն է՝

 երեխաները խուսափում են շփումից, հուզականորեն անտարբեր են, հաճախ չեն արձագանքում նույնիսկ հարազատներին

 մեծ դժվարությամբ են հասկանում եւ օգտագործում հաղորդակցման ոչ խոսքային ձեւերը, այն է՝ աչքի կոնտակտ, ժեստեր, դեմքի արտահայտություն

 դժվարությամբ են մտերմանում կամ ընկերանում, ուշադրություն չեն դարձնում հասակակիցների վրա:

2. սահմանափակ եւ կրկնվող վարքաձեւեր, հետաքրքրություններ եւ գործողություններ, մասնավորապես՝

 կրկնվող շարժումներ եւ խոսք (խաղալիքները շարում են նույն հերթականությամբ, կրկնում են նույն բառերը կամ հնչյունները, անկանոն շարժումներ են անում, ձեռքով պտտեցնում են առարկաները

 արարողակարգային վարք, միօրինակ եւ անփոփոխ միջավայրի պահանջ (միշտ ձգտում են քայլել նույն ճանապարհով, նույնատիպ սնվել, ինչը, որպես կանոն, խիստ սահմանափակ է: Յուրաքանչյուր փոփոխություն մեծ անհանգստություն եւ տագնապ է առաջացնում երեխաների մեջ)

 սահմանափակ հետաքրքրություններ

 միջավայրային գործոնների նկատմամբ գերզգայունություն

կամ զգայունության պակաս. այն է՝ վառ լույսեր, աղմուկ, բարձր ձայներ, մարդաշատ վայրեր: Նման միջավայրում այս երեխաները կարող են փակել աչքերը, ականջները, խուսափել ֆիզիկական շփումից:

**Մանկական ուղեղային պարալիզ։**  Մանկական ուղեղային պարալիզը հանդիպում է հազար երեխաներից երկուսից երեքի մոտ: Այն կենտրոնական նյարդային համակարգի հիվանդություն է, որին բնորոշ են՝ մկանների վերահսկման դժվարությունները, մկանների

լարման(տոնուս) բարձր կամ ցածր աստիճանը, ռեֆլեքսների անկայունությունը, շարժողական գործառույթների խանգարումը (նստել, կանգնել, քայլել), հավասարակշռությունը պահելու, փոքր շարժումներ կատարելու դժվարությունը (գրիչ բռնել, մկրատով կտրել), արտաբերական դժվարությունները (խոսել, ծամել,

կուլ տալ):

Տարբեր երեխաների դեպքում այն դրսեւորվում է տարբեր ձեւերով։ Որոշակի դեպքերում երեխաները սովորում են քայլել ճոճվելով, կամ հենվելովմեկ ոտքի վրա, մեկ այլ դեպքում կարող են առաջանալ ձեռքերի կիրառման հետկապված խնդիրներ, իսկ ծանր դեպքերում երեխան կարող է գամված լինել անվասայլակին:Այս երեխաների մեջ կարող են նաեւ նկատվել հուզակամային ոլորտի,վարքի խանգարումներ, տեսողության, լսողության խանգարումներ (ավելի հաճախ՝ շլություն)։ Դպրոցում նրանք արագ են հոգնում, դժվարանում են կենտրոնանալ տրված առաջադրանքի շուրջ:

**Հիպերակտիվություն։**

Ուշադրության պակասի եւ հիպերակտիվության համախտանիշը զարգացման նյարդաբանական, վարքային խանգարում է, որը դրսեւորվում է այնպիսի ախտանիշներով, ինչպիսիք են՝ ուշադրության կենտրոնացման խնդիրները, գերակտիվությունը եւ իմպուլսի վերահսկման դժվարությունները։ Վերջին ժամանակներում սա համարվում է ամենից շատ հանդիպող խանգարումներից մեկը եւ ավելի շատ հանդիպում է տղաների մեջ, քան աղջիկների: Հիպերակտիվության համախտանիշները բաժանվում են 3 խմբի՝ ուշադրություն, հիպերակտիվություն եւ իմպուլսիվություն: Ստորեւ ներկայացվում են յուրաքանչյուր խմբի բնութագրիչները.

Ուշադրության խնդիրների դեպքում երեխան դժվար է կենտրոնանում եւ հաճախակի սխալներ է կատարում

* դժվարանում է երկար նստել եւ կենտրոնացնել ուշադրությունը
* թվում է, թե չի լսում, երբ խոսում են իր հետ
* հաճախ չի կատարում հանձնարարությունը եւ չի ավարտում
* առաջադրանքը
* չի սիրում, խուսափում է մտավոր ջանքեր պահանջող առաջադրանքներից
* հեշտությամբ շեղվում է արտաքին ազդակներից
* մշտապես ընդհատում եւ խանգարում է մյուսներին
* հաճախակի կորցնում է իրերը
* հակված է երեւակայելու, հնարելու
* Հիպերակտիվության եւ իմպուլսիվության դեպքում երեխան
* նստած տեղում անընդհատ պտտվում է, շարժում է ձեռքերն ու ոտքերը
* անհանգիստ է, նստած տեղից հաճախակի վեր է կենում
* դժվարանում է հանգիստ խաղալ կամ ընկերների հետ զվարճանալ, օրինակ՝
* դասընկերների հետ դասամիջոցներին խաղալ
* խոսում է չափից շատ
* չի կարողանում սպասել իր հերթին
* հաճախ մոռանում է, ցրված է իր ամենօրյա գործողություններում
* անհամբեր է, հաճախ պատասխանում է, երբ հարցը դեռ չի էլ ավարտվել:

**Լսողական վերլուծության խանգարում։** Լսողական վերլուծության խանգարման դեպքում դժվարանում է լսողական ինֆորմացիայի վերլուծությունը։ Այն կարող է առաջացնել լսողական հիշողության խնդիրներ եւ լսողության մեխանիկականացում: Այսինքն, երեխաները չեն կարողանում տարբերակել հնչյունների եւ բառերի միջեւ եղած տարբերությունները նույնիսկ այն դեպքում, երբ հնչյունները ասվում են բարձր եւ պարզ: Նրանք դժվարանում են որոշել ձայնի աղբյուրը, հետեւաբար չեն կարողանում արգելափակել ֆոնային աղմուկը:

Այս խանգարումն ունեցող երեխաները

 խոսում են ավելի բարձր, քան պետք է

 դժվարանում են հիշել հերթականությունը

 հաճախ խնդրում են կրկնել բառերը կամ նախադասությունները

 դժվար են մտապահում լսած տեղեկատվությունը

 ամեն ինչ շատ բառացիորեն են մեկնաբանում

 դժվարությամբ են լսում աղմկոտ միջավայրում

 անընդհատ կարիք ունեն հարմարեցման եւ միջավայրի խելամիտ

ձեւափոխման

 աշխատելիս միշտ փորձում են հանգիստ տեղ գտնել եւ առանձնանալ

 նյութի բանավոր ներկայացումից հետո կարիք ունեն նաեւ գրավոր

մատուցման

 յուրաքանչյուր քայլից առաջ խնդրում են ուղղորդել:

Երբ խմբում կա կրթության առանձնահատուկ պայմանների կարիք ունեցող երեխա

 Տեղեկացնել երեխայի հաշմանդամության եւ անհատական առանձնահատկությունների մասին։

 Խոսել երեխայի ուժեղ կողմերի, հետաքրքրությունների, ինչպես նաեւ խոցելի կողմերի մասին։

 Սովորեցնել երեխաներին՝ հասկանալ եւ մեկնաբանել յուրահատուկ վարքային դրսեւորումները, քանի որ երեխաները ոգեւորվում են եւ ավելի վստահ են դառնում,երբ հասկանում են տարբեր վարքային առանձնահատկությունները եւ տեղեկացված են, թե ինչպես կարելի է միջամտել։

Երբ երեխան իրեն ապահով եւ վստահ է զգում զարգացման առանձնահատկություններ ունեցող ընկերոջ հետ, ապա կարող է հարցեր տալ՝ նրա վարքի հետ կապված եւ օգնել նրան ներառվելու ամեն տեսակ խաղային գործունեության մեջ:

 Երեխաները սոցիալական հմտությունների ուսուցման լավագույն ուսուցիչներն են։

Մեծերը չեն կարող սովորեցնել երեխաներին շփվել միմյանց հետ, կարող են միայն ուղղորդել։

 Տարիքի հետ երեխաների շփման հմտությունները կատարելագործվում են՝ վերածվելով ավելի ամուր մտերմության:

## 1․3 ՆԵՐԱՌԱԿԱՆ ԿՐԹՈՒԹՅԱՆ ՍԿԶԲՈՒՆՔՆԵՐԸ

2005 թվականի սեպտեմբերի 1-ին ընդունվեց և սկսվեց գործածվել «Կրթության առանձնահատուկ պայմանների կարիք ունեցող անձանց կրթության մասին» ՀՀ օրենքը: 2014 թվականի դեկտեմբերի 1-ին Հայաստանի Հանրապետության «Հանրակրթության մասին ՀՀ օրենքում լրացումներ և փոփոխություններ կատարելու մասին» օրենքի ընդունումով Հայաստանի Հանրապետությունն հաստատեց համընդհանուր ներառական կրթության անցման քաղաքականությունը: Օրենքի 4-րդ հոդվածի 2.1. կետի համաձայն` «Հայաստանի Հանրապետությունը համընդհանուր ներառական կրթությունը հռչակում է որպես յուրաքանչյուր երեխայի կրթության իրավունքի ապահովման երաշխիք»:

**Ներառական կրթությունն այժմ համարվում է յուրաքանչյուր երեխայի կարողությունների և հմտությունների լիարժեք բացահայտման միջոցով որակյալ կրթական ծառայությունների մատուցման գործընթացների մեջ ներառելուն:**

«Յուրաքանչյուր, այդ թվում՝ կրթության առանձնահատուկ պայմանների կարիք ունեցող երեխայի կրթության իրավունքի իրացման գործընթացն այժմ խարսխվում է կրթության մատչելիության, հավասար մասնակցության հնարավորության և որակի ապահովման սկզբունքների վրա:[[2]](#footnote-2)

«Աշխարհի բոլոր երեխաներն ու երիտասարդներն իրենց անհատական ուժեղ և թույլ կողմերով, իրենց հույսերով և ակնկալիքներով ունեն կրթության իրավունք: Դա մեր կրթության համակարգը չէ, որ ունի իրավունք երեխաների որոշակի խմբերի նկատմամբ: Հետևաբար, երկրի դպրոցական համակարգի պարտականությունն է՝ հարմարվել բոլոր երեխաների կարիքների բավարարմանը»:[[3]](#footnote-3)

Ներառման սկզբունքի ճիշտ օգտագործումը ապահովում է՝

* Նվիրվածությունը ներառական կրթության սկզբունքներին:
* Ներառական կրթությունը մարդու իրավուքների հարթակին դնելը:
* Ծնողների տեղեկացումը, որպեսզի նրանք ավելի հիմնավորված որոշում կայացնեն:
* Յուրաքանչյուր երեխայի կարծիքները հաշվի առնելը:
* Ներառական կրթության հարցերին դպրոցի դաստիարակներին, տնօրեններին, այլ պաշտոնյաններին իրազեկելը:
* Հաշմանդամ երեխաների կրթության հարցը չարհամարհելը:

Ներառական կրթության զարգացմանը կարելի է նպաստել գործնական տարբեր եղանակներով` դրական վերաբերմունքով, ներառական ուսումնական միջավայր ստեղծելով, վաղ միջամտությանը նպաստելով, դրական դերային մոդելներ մասսայականացնելով, համապատասխան քաղաքականության մշակմանն աջակցելով և այլն:

**Փոփոխություններ համակարգում . ի՞նչ է անհրաժեշտ:**

Հիմնական տեղեկատվության հավաքում, ներառական քաղաքականության մշակում, պատասխանատվության ստանձնում, ուսումնական միջավայրի ապահովում, ճկուն ուսումնական պլանի առկայություն, համընդհանուր դպրոցական մոտեցում, լրացուցիչ ֆինանսավորում: «Անհրաժեշտ է օրենսդրորեն սահմանել բազմամասնագիտական թիմի կազմը և գործառույթները: Թիմում պետք է ընդգրկված լինեն առնվազն հատուկ մանկավարժ, սոցիալական աշխատող, հոգեբան և լոգոպեդ մասնագետները: Այս կազմը և պայմանների գործառույթները պետք է պարտադիր լինեն ներա-ռական կրթության բոլոր դպրոցների համար՝ անկախ ԿԱՊԿՈւ երեխաների քանակից և կարիքների բնույթից»:[[4]](#footnote-4)

**Փոփոխություններ կառավարման գործընթացում:**

Խրախուսել լավ աշխատող դաստիարակներին, բացահայտել դպրոց չհաճախող երեխաներին, նպաստել համագործակցությանը:

**Մանկավարժների մասնակցություն, նախապատրաստում:**

«Հատուկ ուշադրության պետք է արժանանան առարկայական ուսուցիչները: Անհրաժեշտ է մշակել կարիքի գնահատման և հետադարձ կապի ապահովման մեխանիզմներ, որոնք պետք է պարտադիր գործեն պետական կառույցների կողմից կազմակերպվող բոլոր վերապատրաստումների համար»:[[5]](#footnote-5)

Ուսուցիչները պետք է հիմնական գիտելիքներ ստանան կրթության առանձնահատուկ պայմանների կարիք ունեցող երեխայի մասին, որպեսզի նրանց վերաբերմունքը և աշխատանքի մեթոդները չխանգարեն ԿԱՊԿՈւ երեխաներին ուսումնական պլանի նկատմամբ հավասար մատչելիություն ապահովելուն: Նման ուսուցումը պետք է լինի մշտական կարճ դասընթացների ձևով և անցկացվի տեղական կրթական հաստատությունում՝ դպրոցում:

**Դասավանդման մեթոդիկա**: Ուսուցման պարզ վերարտադրողական մեթոդներին սովոր դաստիարակների համար գուցե դժվար լինի զուգակցել աշխատանքի իրենց ձևն այն բանի հետ, ինչը առաջին հերթին ենթադրում է դեպի երեխան կողմնորոշված առավել ակտիվ մեթոդների օգտագործումը: «Հետազոտությունները ցույց են տալիս, որ վերափոխելով նյութի մատուցման ձևերը՝ դասավանդողները կարող են ստեղծել մի միջավայր, որում գիտելիքների մտապահումը զգալիորեն կաճի: Նման իրադրությունները պահանջում են նաև աշակերտների մասնակցություն, ինչը կբերի ակտիվ ուսումնառության իրագործման»:[[6]](#footnote-6)

Ներառական կրթական միջավայր ձևավորելու լավագույն տարբերակը համագործակցային միջավայրի ստեղծումն է ինչպես դասարանում, այնպես էլ դասարանից դուրս, երբ կրթական գործընթացը կազմակերպվում և իրականացվում է ոչ միայն տվյալ ուսումնական առարկան դասավանդող ուսուցչի, այլև դասարանի բոլոր աշակերտների, անհրաժեշտության դեպքում` նրանց ծնողների, հատուկ մանկավարժների, հոգեբանների ներգրավմամբ: Փոխօգնության սկզբունքի վրա հիմնված խմբային ուսուցման մեթոդների ճիշտ և նպատակային գործադրումը հնարավորություն է տալիս ապահովել ոչ միայն համագործակցային ուսումնական միջավայր, այլև բարձրացնում է մատուցվող ուսումնական նյութի ընկալման մակարդակը, աշակերտների միջև ձևավորում գործնական-ուսումնական և ընկերական օբյեկտիվ, կառուցողական հարաբերություններ, ծավալվում է ակտիվ ուսումնառություն: Աշակերտները ճիշտ են գնահատում ոչ միայն սեփական կարողություններն ու արժանիքները, այլև՝ համադասարանցիների:

**Շփումը խմբասենյակում կամ դասասենյակում**: Ճիշտ շփումը և ակտիվ հաղորդակցումը շատ կարևոր են ինչպես ուսուցման և դասավանդման, այնպես էլ երեխաների՝ միմյանց հետ հարաբերվելու ընթացքում և միջավայրում: Այս հարցում մեծ է ուսուցչի դերը: Նա պետք է կարողանա խոսել պարզ, հասկանալի լեզվով, բարձ ձայնով հետևողական խոսքով, օգտագործի շփման՝ ողջույնի և խրախուսական, այլ ոչ թե վերահսկողական հնարքներ:

**Կանոնավոր ընդմիջումներ:** Զարգացման խանգարումներով և հապաղումով երեխաների մեծ մասի աշխատանքը պետք է լինի կառուցվածքային և միաժամանակ ճկուն: Դրա համար անհրաժեշտ է կանոնավոր դադարներ անել, որոնք օգտակար կլինեն ուսուցման ընկալման և վարքագծի խնդիրներ ունեցող, ինչպես նաև խրոնիկական ցավերից տառապող երեխաների համար: Դա կօգնի նրանց պահպանել կենտրոնացվածությունը, որի շնորհիվ նրանք բոլորի հետ հավասար չափով կրթություն ստանալու հնարավորություն կունենան:

**Լսել և ականջ դնել:** Այն երեխաների համար, ովքեր ունեն լսողական խնդիրներ, ներառումը բարձրացնելու նպատակով պետք է նստեցնել շրջանաձև, որպեսզի կարողանան տեսնել ուսուցչի և միմյանց դեմքերը: Դա կօգնի նրանց լսել և հասկանալ: Երեխաների ուշադրությունը գրավել նախքան խոսել սկսելը, կողմնակի աղմուկը հասցնել նվազագույնի, լսողական խնդիրներով երեխաներին նստեցնել իրենց ընկերների հետ, ովքեր նրանց փոխարեն գրառումներ կանեն, իսկ նրանք կկենտրոնանան շրթունքներով կարդալու վրա:

**Երեխաների մասնակցությունը**: Երեխաները, որպես կանոն, ավելի հանդուրժող են հաշմանդամության նկատմամբ, քան իրենց ուսուցիչներն ու ծնողները: «Երեխան երեխային» սկզբունքով մոտեցումը շատ արդյունավետ միջոց է երեխաների մասնակցությունն ապահովելու համար: Երեխաները շատ ակտիվ են լինում իրենց համայնքում հաշմանդամության նկատմամբ բացասական վերաբերմունքը հաղթահարելու գործում՝ հայտնաբերելով դպրոցից դուրս մնացած երեխաներին, օգնելով կրթության առանձնահատուկ պայմանների կարիք ունեցող երեխաներին հասնելու դպրոց, խուլ երեխաների համար դասերի ընթացքում նշումներ անելով, կարիք ունեցող երեխաներին տանը ուսուցանելով և այլն:

Այսպիսով, աշխատանքի ընթացքում համոզվեցինք, որ բոլոր ԿԱՊԿՈւ երեխաները կարող են ներառվել և իրենց կրթությունը կազմակերպել հանրակրթական դպրոցներում: Չի կարելի ստեղծել ներառական կրթության համընդհանուր գաղափար, որը կարելի լինի առանց որևէ փոփոխության ներմուծել յուրաքանչյուր հասարակություն, սակայն կան որոշ հիմնական սկզբունքներ, որոնք պետք է հաշվի առնել ցանկացած միջավայրում: Դրանցից են.

* բոլոր երեխաները պետք է սովորեն՝ անկախ նրանց ունեցած կարիքներից կամ դժվարություններից.
* ներառական կրթությունը ենթադրում է բոլոր սովորողների կրթական կարիքների հավասար գնահատում.
* ուսուցման պլաններն ու նպատակները հարմարեցնել սովորողների ընդունակություններին ու պահանջմունքներին.
* դպրոցների ու համայնքների միջև փոխշահավետ հարաբերությունների հաստատում.
* երեխաները պետք է հաճախեն բնակավայրին մոտ գտնվող դպրոց.
* նոր, դեպի երեխան կողմնորոշող մեթոդների կիրառում.
* բոլորը մասնակցում են միջդպրոցական միջոցառումներին՝ մրցույթների, ցերեկույթների, էքսկուրսիաների և այլն.
* կանխվում է խտրականությունը՝ սատարելով նրանց բոլորին:

**ԵԶՐԱԿԱՑՈՒԹՅՈՒՆ**

Այսպիսով, կարելի է եզրակացնել, որ․

* Ներառական կրթությունը նպաստում է, որ կրթությունը դառնա էլ ավելի որակյալ և մատչելի։ Ներառական կրթություն իրականացնելիս մշակվում են նորարարական մեթոդներ և տեխնիկաներ ինչն էլ ավելի հետաքրքիր ևհասանելի է դարձնում կրթությունը, ցանկացած սանի/աշակերտի համար։
* Ներառական կրթության քաղաքականության հիմքում երեխայակենտրոն մանկավարժությունն է, մեթոդի էությունը՝ յուրաքանչյուր երեխայի անհատական կարիքների գնահատումն ու կրթության պրոցեսին երեխայի ակտիվ մասնակցության խրախուսումը։
* Ներառապան կրթություն իրականացնելիս մթնոլորտը փոխվում է, երեխաները սովորում են միմյանց օգնել, աջակցել ավելի հանդուրժող ու բարի են դարնում, և այդ իրավիճակում, փոխօգնության մթնոլորտում զարգանում են բոլորը:   
  Երբ կրթությունը ներառական է, ապա դրանից շահում են երեխան, ընտանիքը, պետությունը և հասարակությունը։ Այն կրթության կազմակերպման գործընթաց է, որի հիմքում բոլոր երեխաների, այդ թվում նաև՝ հաշմանդամություն և կրթության առանձնահատուկ պայմանների կարիք ունեցող երեխաների կրթություն ստանալու իրավունքն է։ Այն արձագանքում է բոլոր սովորողների բազմազան կարիքներին, մեծացնում է նրանց մասնակցությունը ուսումնական, մշակութային և համայնքային կյանքին և նվազեցնում է կրթությունից նրանց դուրս մնալը։ Ներառական կրթությունը ենթադրում է կրթական գործընթաց, որն ուղղված է բոլոր սովորողների կարիքներին, ներառյալ հաշմանդամություն և կրթության առանձնահատուկ պայմանների կարիք ունեցող երեխաներ, բռնությունների ենթարկվող երեխաներ, աշխատող երեխաներ, փախստական կամ տեղահանված երեխաներ, միգրանտներ, աղքատ և չքավոր երեխաներ, լեզվական փոքրամասնություններ, ազգային փոքրամասնություններ, հակամարտությունների հետևանքով որբացած երեխաներ և այլն։

**ՕԳՏԱԳՈՐԾՎԱԾ ԳՐԱԿԱՆՈՒԹՅՈՒՆ**

1. <<Ներառական կրթության զարգացումը հաշմանդամություն ունեցող անձանց ինքնորոշման զարգացման միջոցով>> Լ. Կարապետյան

|  |  |
| --- | --- |
|  | <<ՀՀ-ում ներառական կրթության իրականացման գնահատում>> Կրթական հետազոտությունների և խորհրդատվությունների կենտրոն   1. <<Ներառական կրթությունը գործնականում>> Պետրոսյան Ս. 2. <<Ներառական կրթության հիմնախնդիրները>> հեղինակների խումբ 3. <<Ներառական կթություն Ներառական կթություն Ուսումնամեթոդական ձեռնարկ>> 4. <<Ներառական կրթության մշտադիտարկում   Ուսումնասիրության զեկույց>> Իրավաբանների հայկական ասոցիացիա» ՀԿ |

1. ՀՀ ՕՐԵՆՔԸ «ՀԱՆՐԱԿՐԹՈՒԹՅԱՆ ՄԱՍԻՆ» ՀՀ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ

   ԿԱՏԱՐԵԼՈՒ ՄԱՍԻՆ http://www.arlis.am/DocumentView.aspx?docid=946 [↑](#footnote-ref-1)
2. «Հանրակրթության մասին» ՀՀ օրենքի 3-րդ հոդվածի, 1-ին մասի 10.3. կետ [↑](#footnote-ref-2)
3. Լինդկվիստ Բ., ՄԱԿ-ի զեկուցող, 1994 [↑](#footnote-ref-3)
4. Բաց հասարակության հիմնադրամներ–Հայաստան, Կրթական հետազոտու-թյունների և խորհրդատվությունների կենտրոն, ՀՀ-ում ներառական կրթու-թյան իրականացման գնահատում, 2013, 56 էջ: [↑](#footnote-ref-4)
5. Բաց հասարակության հիմնադրամներ–Հայաստան, Կրթական հետազոտու-թյունների և խորհրդատվությունների կենտրոն, ՀՀ-ում ներառական կրթու-թյան իրականացման գնահատում, 2013, 13 էջ [↑](#footnote-ref-5)
6. Խրիմյան Ս., Հովսեփյան Ա. և ուրիշներ, Դպրոցի ղեկավարում և կառավարում, ԱՅՌԵՔՍ, Ե., 2005, 199 էջ [↑](#footnote-ref-6)